**Ivan Nikolajevitsj Kramskoj** (russisk: Иван Николаевич Крамской; født 27. maijul./ 8. juni 1837greg. i Ostrogozjsk, død 24. marsjul./ 5. april 1887greg. i St. Petersburg) var en russisk kunstmaler og kunstkritiker. Han var initiativtaker til kunstnerforeningen Peredvizjniki som ble grunnlagt i 1870.

Liv og virke
------------

### Bakgrunn

Kramskoj var av småborgerlig bakgrunn, født i Ostrogosjsk i nærheten av Voronezj. Fra 1857 studerte han ved Det keiserlige kunstakademiet i St. Petersburg, der han oppnådde to priser. 

Da kunstelevene krevde at de selv skulle få velge sine emner, reagerte ledelsen av akademiet sterkt avvisende.

### Kunstner

Senere, da akademiet som obligatorisk emne for en konkurranse bestemte "Gjestebud i Valhall", brøt 14 yngre kunstnere med Kramskoj i spissen ut av den akademiske skolen. De dannet et eget kunstnerlaug kalt *Kunstner-artellet*.

«Kristus i ørkenen», 1872
Under påvirkning av ideer fra russiske, revolusjonære demokrater hevdet Kramskoj et kunstsyn der han stilte krav om at kunstneren skulle tjene samfunnet, prinsippet om realisme i kunsten, dessuten moralsk innhold og nasjonalitet. Kramskoj ble en intellektuell leder for demokratisk innstilte kunstnere. I 1870 grunnla han sammen med likesinnete kunstmalere en forening for vandreutstillinger, kalt Peredvizjniki. I alle år var han en stødig forsvarer av denne kunstnergruppens mål.

«Vladimir Solvjov», 1885
Kramskojs kunstneriske styrke lå i portrettet, noe det finnes mange bevis på i Tretjakovgalleriet i Moskva (Nekrasov, Saltykov, Dmitrij Grigorovitsj, Tolstoj m. fl.). I dette galleriet finnes også hans kjente maleri «Kristus i ørkenen» og «Utrøstelig sorg» (bilde av hustruen hans ved et barns død). Til tross for at Kramskoj var ujevn i sine verk og ikke hadde anlegg for større komposisjoner, var han en av Russlands fremste malere i sin tid. Særlig gjennom opposisjonen mot akademiets foreldete stillover hadde han som person stor innvirkning på den moderne russiske malerkunsten.

Referanser
----------

1. ↑   Union List of Artist Names, ULAN 500013121, utgitt 18. februar 2011, besøkt 25. oktober 2018[Hentet fra Wikidata]

Eksterne lenker
---------------

* (en) Ivan Nikolaevich Kramskoy – kategori av bilder, video eller lyd på Commons Rediger på Wikidata

* (en) Ivan Kramskoi – galleri av bilder, video eller lyd på Commons Rediger på Wikidata
* Biografi hos Runeberg

  

Portal: Kunst

| * v
* d
* r
Peredvizjniki |
| --- |
| Abram Arkhipov **·**  Nikolaj Ge **·** Nikolaj Jarosjenko **·** Nikolaj Kasatkin **·** Ivan Kramskoj **·** Arkhip Kuindzji **·** Isaak Levitan **·** Rafail Levitskij **·** Vladimir Makovskij **·** Vasilij Maksimov **·** Grigorij Mjasojedov **·** Leonid Pasternak **·** Vasilij Perov **·** Vasilij Polenov **·** Illarion Prjanisjnikov **·** Ilja Repin **·** Andrej Rjabusjkin **·** Konstantin Savitskij **·** Aleksej Savrasov **·** Valentin Serov **·** Emily Shanks **·** Ivan Sjisjkin **·** Vasilij Surikov **·** Apollinarij Vasnetsov **·** Viktor Vasnetsov |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** SUDOC **·** ULAN **·** NDL **·** NKC **·** CiNii **·** Discogs
 |